ఘనాలో 15-24 సంవత్సరాల స్త్రీ, పురుషుల అక్షరాస్యత రేటు 2010 లో 81%, వీరిలో పురుషులు 82%, స్త్రీలు 80%.

ఘనా పిల్లలు తమ విద్యను మూడు లేదా నాలుగు సంవత్సరాల వయస్సులో కిండరు గార్టెను (నర్సరీ స్కూల్, ప్రీస్కూల్) నుండి ప్రారంభిస్తారు. తరువాత ప్రాథమిక పాఠశాల (ప్రాథమిక పాఠశాల), ఉన్నత పాఠశాల (జూనియర్ ఉన్నత పాఠశాల, సీనియరు ఉన్నత పాఠశాల), చివరకు విశ్వవిద్యాలయ విద్య కొనసాగిస్తారు. ఘనాయను పిల్లవాడు ప్రాథమిక పాఠశాలలో ప్రవేశించే సగటు వయస్సు 6 సంవత్సరాలు.

ఘనాకు ఆరేళ్ల వయస్సు నుండి ఉచిత విద్య 6 సంవత్సరాల ప్రాథమిక పాఠశాల విద్యా విధానం ప్రారంభమౌతుంది. 1988 లో అమలు చేయబడి 2007 లో సంస్కరించబడిన విద్యా సంస్కరణల ఆధారంగా ప్రాథమిక విద్య తరువాత 3 సంవత్సరాల జూనియరు ఉన్నత పాఠశాల వ్యవస్థకు వెళతారు. జూనియరు హై 3 వ సంవత్సరం ముగింపులో నిర్భంధ "ప్రాథమిక విద్య సర్టిఫికేటు పరీక్ష" ఉంటుంది. తరువాత వారు 4 సంవత్సరాల సీనియరు హైస్కూలు ప్రోగ్రాంను పూర్తి చేయాలి (ఇది మూడు సంవత్సరాలకు మార్చబడింది). ఏదైనా విశ్వవిద్యాలయం లేదా తృతీయ కార్యక్రమంలో ప్రవేశించడానికి ప్రవేశ పరీక్ష వ్రాయాలి. నర్సరీ పాఠశాల నుండి అండరు గ్రాడ్యుయేటు డిగ్రీ స్థాయి వరకు ఘనా విద్యా విధానం 20 సంవత్సరాలు పడుతుంది.

2005 లో ఘనాలో 12,130 ప్రాథమిక పాఠశాలలు, 5,450 జూనియరు మాధ్యమిక పాఠశాలలు, 503 సీనియరు మాధ్యమిక పాఠశాలలు, 21 ప్రభుత్వ శిక్షణా కళాశాలలు, 18 సాంకేతిక సంస్థలు, రెండు డిప్లొమా అవార్డు ఇచ్చే సంస్థలు, 6 విశ్వవిద్యాలయాలు ఉన్నాయి.

2010 లో ప్రాథమిక పాఠశాలలో పురుషుల కంటే (40.5%) ఎక్కువ మంది స్త్రీలు (53.0%) ఉండేవారు. ఉన్నత స్థాయి విద్యగా జె.ఎస్.ఎస్. (జూనియర్ సెకండరీ స్కూల్) / జె.హెచ్.ఎస్. (జూనియర్ హై స్కూల్) ఉన్నాయి.

ఆరోగ్యం , బయోటెక్నాలజీ
తయారీరంగం
ఆధునిక వస్త్రధారణ
కిండరు గార్డెను